Jitihada huleta ufanisi

Jitihada huleta ufanisi.

Paliishi familia ya mzee mmoja katika kijiji cha twaweza. Mzee huyo
aliitwa mzee Zinga. Familia hiyo ilikuwa na maisha ya kati kwa kati.
Haikuwa maskiini wala tajiri. Ilikuwa na uwezo wastani wa kujikimu
kimaisha. Mzee Zinga alifanya kazi ambayo ingemwezesha angalau mkono
uingie kinywani, au nyumba yake ifuke moshi. Mchana kwake haukuwa tatizo
kwani ilikuwa nadra sana nyumba yake kufuka moshi. Ilikuwa kama ni
mazoea kukosa kwake, na wala halikuwa jambo la kuajabia.

Familia yam zee zinga ilikuwa familia ya watoto watano. Wawili walikuwa
wanaume na mabinti watatu. Watoto wake wa kike walipendana sana. Hali
hii ilimridhisha sana mzee zinga. Asingetarajia taabu za umaskini na
utovu wa nidhamu pia. Mama yao naye kwa upande wake alifurahia sana.
Hakusita hata siku moja kuwapa wosia wa jinsi ya kuishi kwa upendo na
ndugu zao. Vilevile, aliwasihi kuishi kwa upendo na amani na wote.
Watoto wote walitilia maanani mafunzo haya ya mama yao. Walisifika kwa
tabia njema si kijijini simango pekee bali pia kupigiwa mfano katika
vijiji jirani pia.

Watoto wa kiume hawakuachwa nyuma pia. Zaidi, walikuwa wao wawili hivyo
hawakuwa na budi kupendana kwa dhati. Walikuwa na marafiki wengi ajabu
kwa jinsi walivyoishi kwa upendo na wema. Wawili hawa, licha ya kuwa
hawakuwa mapacha, walishahibiana sana. Ilikuwa vigumu kuwatofautisha
sana. Vilevile, ilikuwa mtihani mkubwa sana kuwatambua wakiwa
mbalimbali, labda wakiwa pamoja. Jambo hili lilipelekea watu kuwaita
“PACHA wa ZINGA”. Hawakuchukizwa na jina hilo kwani juwapo mge ni kwao,
ungethibitisha hili.

Watoto hawa walijiunga na shule ya msingi kijijini pao. Walifanya
jitihada nyingi ajabu licha kukosa mahitaji ya kimsingi maishani. Hata
wakatai mwingine iliwalazimu kukata kuni msituni na wazazi wao ili
wakauze. Walikosekana shuleni siku tatu au wiki nzima wakitafuta karo
pamoja na wazazi wao. Waliuza kuni hizo na kuendelea na masomoo. Licha
ya shida hizi na nyingi, walikuwa kidedea masomoni. Walizidi kupendwa na
kila mtu shuleni. Walimu , wanafunzi wenza, wafanyakazi wa shule na wote
waliwapenda watoto hawa. Walifanya jitihada hizi ili waweze kuibadilisha
hali ya maisha ya nyumbani kwao. Hilo ndilo lilikuwa lengo la kwanza
katika maisha yao. Nao walitilia maanani sana lengo hilo kwa dhati.
Hawakuvunjika moyo, licha ya shida hizi zote walizokumbana nazo katika
maisha yao.

“lisilo budi hubidi” ndio uliokuwa msemo wao maishani. Walidumu nao
daima. Hasa baada ya fikira ya maisha ya nyumbani pao inapowajia
akilini. “PACHA wa ZINGA” waliibuka miongoni mwa washindi suleni humo
baada ya kuufanya mtihani wa darasa la nane. Watu walizidi kuwapenda
daima. Wapo wengi miongoni mwa wanafunzi waliowaonea gere “pacha” hawa.

Mapacha hawa walijiunga na shule ya upili na kuendelea na masomo yao.
Taratibu walisonga hadi wakaufanya mtihani wa kitaifa. Majibu nayo
hayakuchelewa, yalitangazwa hatimaye. Walikuwa wameyasubiri kwa hamu
sana. Walitega sikio siku hiyo kusikiliza kijiredio chao walichokuwa
nacho. Taarifa ya habari ilianza kutangaza maendeleo ya nchi. Baadaye
kitengo cha “ELIMU” kilifika. Mwanahabari alitanguliza kisha waziri wa
elimu akafika kwa maelezo ya kufungua hafla hiyo ya ufunguzi. Makofi na
vifijo vilisikia redioni. Labda kwa waliokuwa na televisheni waliwaona
watu wakipiga makofi huku wakiwa na furaha. Si neno. Lao vijana hawa
lilikuwa kusikia matangazo ya washindi wa mtihani huo wa kitaifa.
Ilisikika akipewa hotuba yake na msaidizi wake. Alianza kuteremsha
kimombo kisha ulipofika wakati wa majibu, alibadilisha kwa lugha ya
Kiswahili. Labda alitaka wengi wafikiwe na habrii hizo.

“ Nafurahishwa na matangazo ya leo aisee!” waziri wa elimu alianza
kutongoa usemi wake. “ watoto wetu wamejitahidi sana awamu hii.
Wanastahili hongera”. Vifijo na makofi yalisikika. Alianza kutaja wale
waliopata alama zao kufuzu kujiunga na vyuo vikuu. Aliendelea kutaja
hadi ilipofikia awamu ya washindi, “ mapacha wa mzee zinga” waliibuka
washindi. Walikuwa na furaha ajabu isiyomithilika. Familia yao
iliwapongeza sana kwa juhudi zao za mchwa. Waliwapiga pambaja, kutoka
wazazi hadi madada zao. Majirani pia nao waliwapa hongera mapacha hawa.
Waziri wa elimu alikamilisha hotuba yake kwa kusema kuwa, mapacha hawa
mongoni mwa wengine wangepata ufadhili hadi watapomaliza masomo yao.
Kila kitu kitafadhiliwa. Gharama ypte itakuwa itakuwa kwa serikali.
Wazazi wao pia walipata ufadhili. Waliletewa zawadi na waziri wa elimu
na wenzake. Kiongozi wan chi pia aliahidi kisaidia familia hii kwa
lolote lile ambalo watahitaji. Furaha iliwapwaya ajabu. Mashirika
mengine mengi pia yaliwapa msaada mapacha hawa na familia yao. Maisha
yao yalianza kuchukua mkondo mwingine kabisa. Walianza kutawalwa na
furaha katika familia yao. Waliamini kuwa, kweli safari huanza kwa hatua
moja. Na kweli, jitihada huleta ufanisi.